Plastakna välisküljel märkate juba mõne aasta pärast, et meie kliimavöötme ilmastik pole selle väljanägemisele kuigi hästi mõjunud, kuna valged aknad on omandanud kollaka või hallika jume. Värvimuutustest pole pääsu ka plastakende sisekülgedel, mis tänu staatilisele energiale otsekui nõiaväel mustust ligi tõmbavad. Aknalengidele- ja raamiprofiilidele kleepunud mustuse eemaldamine muutub aga aasta-aastalt üha keerukamaks, sest mustus imbub materjali pooridesse ning seda pole sealt  võimalik kätte saada ka kõige tõhusamaid puhastusvahendeid kasutades.